የቦንጋ ምርጫ ክልል የተካሄደው የድምጽ አሰጣጥ ሂደት ተጠናቀቀ
-በ2007ቱ አጠቃላይ ሀገራዊ ምርጫ ተራዝሞ የነበረው የቦንጋ ምርጫ ክልል ድምጽ አሰጣጥ ተጠናቋል።በከፋ ዞን ጊምቦና ጌዋታ ምርጫ ክልሎች ከተመዘገበው መራጭ ውስጥ ከ98 በመቶ በላይ ድምጽ ሰጥቷል።በደቡብ ክልል ከፋ ዞን ጊምቦና ጌዋታ ምርጫ ክልሎች ከተመዘገበው 68 ሺህ 702 ህዝብ ውስጥ ከ98 በመቶ በላይ ድምፅ መስጠቱን በኢትዮጵያ ምርጫ ቦርድ የምርጫ ክልሉ አስተባባሪ ገልጸዋል።የምርጫ ክልሉ አስተባባሪ አቶ ደስታ ሀብተሚካኤል እንደተናገሩት በምርጫ ክልሉ በተቋቋሙ 98 ምርጫ ጣቢያዎች የተካሄደው የድምጽ አሰጣጥ ሰላማዊ፣ ፍትሃዊና ዴሞክራሲያዊ በሆነ መንገድ ተጠናቋል፡፡በየምርጫ ጣቢያዎች በተካሄደው የድምጽ አሰጣጥ የሴቶች ተሳትፎ ከፍተኛ እንደነበርም ገልፀዋል፡፡የድምጽ አሰጣጥ ሂደቱ መጠናቀቁን ተከትሎ የድምጽ ቆጠራበመካሄድ ላይ ይገኛል፤በ16 ምርጫ ጣቢያዎች ከንጋቱ 12 ሰዓት የተጀመረው የድምጽ አሰጣጥ ሂደት ከምሽቱ 12 ሰዓት ላይ መጠናቀቁን ተከትሎ ነው የድምጽ ቆጠራ ተጀመረው፡፡በዚሁ መሰረት የድምጽ ቆጠራ ሂደቱ እነደተጠናቀቀም ውጤቱ ለህዝብ ይፋ እንደሚሆንም ተነግሯል።(ኢዜአ)